
DĖL TIEKĖJŲ PAKLAUSIMŲ
	
	
	
	
	DĖL PASIŪLYMŲ PATEIKIMO TERMINO NUKĖLIMO


Viešoji įstaiga Inovacijų agentūra (toliau – Įgaliotoji organizacija), ikiprekybiniame pirkime „Technologinio sprendimo, skirto Lietuvos oro erdvės saugumui užtikrinti, sukūrimas” (toliau – Pirkimas), elektroniniu paštu gavo tiekėjų paklausimus, į kuriuos teikia atsakymus:
	Eil. nr.
	Paklausimas
	Atsakymas

	1.
	Pagal sisteminę Sutarties 9.3 p. logiką, 9.3.3 ir 9.3.4 p. turėjo funkcionuoti kaip apsaugos priemonės (išimtys), saugančios Pirkimo dalyvį nuo intelektinės nuosavybės teisių praradimo pagal 9.3.2 p. (nekomercializavus produkto per 2 metus), t. y. kaip aplinkybės, kurioms esant Pirkimo dalyvis neprarastų intelektinės nuosavybės teisių net ir nekomercializavęs produkto per nustatytą terminą. Be to, 9.3.3 ir 9.3.4 p. nėra susieti su jokiais terminais, kas sukuria papildomą teisinį neapibrėžtumą. Atsižvelgdamas į tai, Tiekėjas prašo Įgaliotosios organizacijos patikslinti Sutarties 9.3 p. redakciją.
	Techninė klaida Pirkimo sąlygose pateiktoje Sutarties formoje:
Agentūra pateikia paaiškinimą dėl Sutarties 9.3 punkto – 9.3.3 ir 9.3.4 punktai iš tikrųjų daro išlygas iš 9.3.2 punkto taikymo ir jie turėtų būti šio (9.3.2 punkto papunkčiai – atitinkamai 9.3.2.1 ir 9.3.2.2). Agentūra šiuo paaiškinimu ištaiso techninę klaidą (kuri nekeičia Sutarties sąlygų turinio) ir pateikia korektišką Sutarties 9.3.2 punkto redakciją, kuri bus įtraukta sudarant Sutartį su Dalyviu:
9.3. PO įgyja teisę reikalauti pirkimo metu sukurtų intelektinės nuosavybės teisių šiais atvejais:
9.3.1. Dalyvis naudoja intelektinės nuosavybės objektus pažeisdami viešąją tvarką;
9.3.2. Dalyvis per 2 metus nuo Sutarties pabaigos nekomercializuoja produkto (t.y. produktas parduodamas rinkai arba sudaroma preliminarioji Sutartis), išskyrus jei yra bent viena šių sąlygų:
9.3.2.1. Dalyvis per 2 metus  nuo Sutarties pabaigos ėmėsi realių ir pakankamų veiksmų ikiprekybinio pirkimo metu sukurto produkto komercializavimui. Realių ir pakankamų veiksmų  ikiprekybinio pirkimo metu sukurto produkto komercializavimui ėmimąsi pagrįsti galėtų aktyvus tolesnis produkto vystymas, sertifikavimas, patentavimas, investuotojų pritraukimas, dalyvavimas pirkimuose ir pan. veiksmai, įrodantys, kad dalyvis dėjo visas pastangas, kad ikiprekybinio pirkimo metu sukurtas produktas būtų komercializuotas;
9.3.2.2. Dalyvis per 2 metus  nuo Sutarties pabaigos negali pateikti komercializavimo dokumentų dėl ne nuo jo priklausančių aplinkybių, tuo atveju, kai Dalyvis bus visiškai pasiruošęs už Lietuvos oro erdvės saugumą atsakingiems subjektams tiekti ikiprekybinio pirkimo metu sukurto produktą už rinkos kainą, bet už Lietuvos oro erdvės saugumą atsakingi subjektai jo neįsigys dėl objektyvių priežasčių (nesant poreikio ar pan.). 

Techninė klaida Pirkimo sąlygose pateiktoje Sutarties formoje:
Atitinkamai paaiškiname, jog dėl techninės klaidos su paskutiniu pirkimų sąlygų pakeitimu nebuvo pakoreguota Pirkimo sąlygose pateiktos Sutarties atitinkamos nuostatos (dėl intelektinės nuosavybės komercializavimo), jog turėtų būti koreguojamos taip pat ir vietoj šiuo metu nurodytos nuostatos:

9.3. PO įgyja teises į pirkimo metu sukurtus intelektinės nuosavybės objektus tais atvejais, kai Dalyvis naudoja intelektinės nuosavybės objektus pažeisdamas viešąją tvarką arba nekomercializuoja ikiprekybinio pirkimo metu sukurto produkto per 2 (dvejus) metus nuo Sutarties rezultato perdavimo PO sutartyje nustatyta tvarka. Pasibaigus aukščiau šiame punkte nurodytam terminui ir PO pareikalavus, Dalyvis turi pateikti komercializavimo dokumentus, nurodytus Sutarties 3.6. punkte. Dokumentai turi būti pateikti ne vėliau kaip per 1 mėnesį nuo PO reikalavimo pateikimo, priešingu atveju bus laikoma, kad Dalyvis nekomercializavo pirkimo metu sukurto produkto Sutartyje nustatytu terminu ir PO įgyja teises į pirkimo metu sukurtus intelektinės nuosavybės objektus kitą dieną po termino pabaigos. 

Sutarties sudarymo su Dalyviu metu bus taikoma ši nuostata (kuri nekeičia Sutarties sąlygų turinio), kuri bus įtraukta sudarant Sutartį su Dalyviu:
9.3. PO įgyja teisę reikalauti pirkimo metu sukurtų intelektinės nuosavybės teisių šiais atvejais:
9.3.1. Dalyvis naudoja intelektinės nuosavybės objektus pažeisdami viešąją tvarką;
9.3.2. Dalyvis per 2 metus nuo Sutarties pabaigos nekomercializuoja produkto (t.y. produktas parduodamas rinkai arba sudaroma preliminarioji Sutartis), išskyrus jei yra bent viena šių sąlygų:
9.3.2.1. Dalyvis per 2 metus  nuo Sutarties pabaigos ėmėsi realių ir pakankamų veiksmų ikiprekybinio pirkimo metu sukurto produkto komercializavimui. Realių ir pakankamų veiksmų  ikiprekybinio pirkimo metu sukurto produkto komercializavimui ėmimąsi pagrįsti galėtų aktyvus tolesnis produkto vystymas, sertifikavimas, patentavimas, investuotojų pritraukimas, dalyvavimas pirkimuose ir pan. veiksmai, įrodantys, kad dalyvis dėjo visas pastangas, kad ikiprekybinio pirkimo metu sukurtas produktas būtų komercializuotas;
9.3.2.2. Dalyvis per 2 metus  nuo Sutarties pabaigos negali pateikti komercializavimo dokumentų dėl ne nuo jo priklausančių aplinkybių, tuo atveju, kai Dalyvis bus visiškai pasiruošęs už Lietuvos oro erdvės saugumą atsakingiems subjektams tiekti ikiprekybinio pirkimo metu sukurto produktą už rinkos kainą, bet už Lietuvos oro erdvės saugumą atsakingi subjektai jo neįsigys dėl objektyvių priežasčių (nesant poreikio ar pan.). 

	2.
	Į kokią pildymo formą įtraukti kitą konsorciumo atstovą. Tvarkos aprašo 2 priedą ar 1 priedą? Kokią grafą?
	Jūsų minimas tvarkos aprašas aprašo bendrą ikiprekybinių pirkimų įgyvendinimo tvarką ir taisykles. Šiam konkrečiam pirkimui aktualios nuostatos ir formos yra pateikiamos Pirkimo dokumentuose. Turite pildyti Pirkimo dokumentuose pateikiamas formas.
Informacija apie konsorciumo narius (ir subtiekėjus, jei yra) turi būti pateikta Pirkimo dokumentų 2 priedo “Pasiūlymas dėl technologinio sprendimo, skirto Lietuvos oro erdvės saugumui užtikrinti, sukūrimo ikiprekybinio pirkimo” formose.
Prašome žiūrėti aktualią pirkimo dokumentų redakciją, kuri yra pateikiama tinklapyje: https://www.inovacijuagentura.lt/ikiprekybiniai-pirkimai/ikiprekybiniu-pirkimu-skelbimai/


	3.
	Tvarkos aprašo 1 priedas  1. Pareiškėjo duomenys yra tik vienas dalyvis . Kur įtraukti antra konsorciumo dalyvį? (bendradarbiavimo sutartį turime )
	Pirkimo Dalyvis pildo ir konsorciumo narius įtraukia pildydamas Pirkimo dokumentų 2 priedą.

	4.
	Aprašo 1 priedas skiltis 2. Projektas . Ar į šią grafa įkelti projekto visą tekstą ? Nematome į kokią grafą reikia įkelti tekstą . Ar aprašyti projektą laisva forma ? ( praeitų metų aprašo Nr.1 formoje buvo galima įkelti visą projekto tekstą )
	Informacija apie projekto turinį yra pateikiama pildant Pirkimo dokumentų 2 priedo 4 dalį “Pasiūlymo kokybiniai vertinimo kriterijai” ir pateikiant pagrindžiančius dokumentus. 
Prašome žiūrėti pirkimo dokumentų 2 priedo, 4 dalį, kurioje detaliai paaiškinama kaip pateikti pasiūlymą.

	5.
	Projekto biudžetas . Ar reikia užpildyti visas grafas? I , II ir III ikiprekybinio pirkimo etapui skirtos išlaidos (jei vykdoma) ar tik pirmą dalį?

	Šį ikiprekybinį pirkimą sudaro I (prototipo sukūrimas) ir II (bandomosios partijos sukūrimas) etapai, todėl Dalyvis (Tiekėjas) turi pateikti biudžetą tik šiems pirkimo etapams. Dalyvis (Tiekėjas) turi užpildyti Pirkimo dokumentų 2 priede 3 dalyje “Pasiūlymo kaina” pateiktą biudžeto formą.

	6.
	Galbūt galėtume persiųsti visas formas reikalingas užpildyti.
	Pasiūlymą sudaro dokumentai ir informacija, kuri yra pateikta pirkimo dokumentų 2 priede. Aktuali dokumentų redakcija yra pateikiama IA tinklapyje (nuoroda žemiau). Prašome pildyti šiuos dokumentus ir pateikti nurodytus pagrindžiančius dokumentus bei priedus.
Aktualią dokumentų redakciją rasite: https://www.inovacijuagentura.lt/ikiprekybiniai-pirkimai/ikiprekybiniu-pirkimu-skelbimai/ 

	7.
	Radaro atspindžio ploto (RCS) klausimas kroviniams gabenančių balionų (kaip aprašyta VSAT ikiprekybinio pirkimo scenarijuje) atveju yra sudėtingas, nes viešai paskelbtų, konkrečiai išmatuotų RCS reikšmių šiems konkretiems balionams (naudojamiems cigarečių kontrabandai iš Baltarusijos) nėra. Tačiau galiu pateikti fizikinį įvertinimą, remiantis žinomomis taikinio charakteristikomis ir bendrais RCS skaičiavimo principais.
What is the expected radar cross section (RCS) of the cargo-carrying balloons referenced in the operational scenario, including any available target characteristics (e.g., dimensions, payload configuration, or representative RCS values)
	Pirkimo dokumentuose konkreti meteorologinio baliono su kroviniu radaro sklaidos ploto (RCS) reikšmė nenustatyta. Žinoma, kad tipinis gabenamas krovinys yra apie 27–29 kg. Faktinis RCS gali priklausyti nuo baliono dydžio ir medžiagos, krovinio geometrijos ir medžiagų, objekto orientacijos radaro atžvilgiu, naudojamo radaro dažnių juostos ir kitų sąlygų. Todėl dalyvis turi pagrįsti siūlomo radaro gebėjimą aptikti ir sekti tokio tipo objektą pagal pirkimo dokumentuose nustatytus aptikimo reikalavimus, pateikdamas gamintojo dokumentaciją, bandymų, modeliavimo / simuliacijos rezultatus ar kitus lygiaverčius įrodymus.

